**Drepturile de-autor**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De o vreme toți poeții care scriu cu mâna stângă

Au fost obligați de lege la pomelnic să se strângă

Căci din noua evaluare și prin legea "Creier gol"

Trebuie să-si scrie astăzi, drepturile de-autor.

Unul mai fițos se pare, fiind șef pe-a lui revistă,

Din exces de băutură, are fața comunistă.

Și-a spus clar la toți din șatră că de astăzi legea-i dură,

Pentru cei ce nu respectă drepturile de cultură.

El având doar patru clase și-alea toate pe cărare

Le-a parcurs și drept dovadă, e alergic de la soare

Acum după ani de zile, omul e dovada vie,

Că atâția ani de școală, nu te scapă de prostie.

Toți îl caută acuma, însă-o fac în limba rusă,

Că oferă meditații cu condiția impusă...

Este ager la figura și azi spânzură și taie,

Fiecare om al străzii fără drept trecut pe foaie.

M-am înscris și eu firește, ca să aflu care-i miza,

Ce câștig cu-aceste drepturi, sau care o fi premiza...

Alergând cu ochii minții să-mi câștig și eu un post,

Am aflat că Dreptul astăzi, te declară și mai prost.

Acum mare mi-e mirarea, oare câți poeți din lume,

Pun amprenta pe cuvântul rumenit de la tăciune.

Că sunt mulți care urmează firu-ntins de visător

Și să nu își piardă versul, își cer dreptul de-autor!

Georgian Ionut Zamfira 05.07.2021